CELEX: C2006/154/04
Language: fi
Date: 2006-07-01 00:00:00
Title: Asia C-26/05: Yhteisöjen tuomioistuimen määräys (kolmas jaosto)  16.2.2006  (Landesgericht Korneuburgin esittämä ennakkoratkaisupyyntö) — Plato Plastik Robert Frank GmbH v. Caropack Handelsgesellschaft mbH (Työjärjestyksen 104 artiklan 3 kohdan toinen alakohta — Direktiivi 94/62/EY — Pakkaukset ja pakkausjätteet — Pakkausten valmistajan ja pakkausmateriaalien valmistajan käsitteet — Muovisten kantokassien valmistaja)

1.7.2006   
            
            
               FI
            
            
               Euroopan unionin virallinen lehti
            
            
               C 154/2
            
         Yhteisöjen tuomioistuimen määräys (kolmas jaosto) 16.2.2006 (Landesgericht Korneuburgin esittämä ennakkoratkaisupyyntö) — Plato Plastik Robert Frank GmbH v. Caropack Handelsgesellschaft mbH
   (Asia C-26/05) (1)
   
   (Työjärjestyksen 104 artiklan 3 kohdan toinen alakohta - Direktiivi 94/62/EY - Pakkaukset ja pakkausjätteet - Pakkausten valmistajan ja pakkausmateriaalien valmistajan käsitteet - Muovisten kantokassien valmistaja)
   (2006/C 154/04)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landesgericht Korneuburg
   Pääasian asianosaiset
   
      Kantaja: Plato Plastik Robert Frank GmbH
   
      Vastaaja: Caropack Handelsgesellschaft mbH
   Oikeudenkäynnin kohde
   Ennakkoratkaisupyyntö — Landesgericht Korneuburg — Pakkauksista ja pakkausjätteistä 20 päivänä joulukuuta 1994 annetun Euroopan parlamentin ja neuvoston direktiivin 94/62/EY (EYVL L 365, s. 10) 3 artiklan tulkinta — Käsitteet kuluttaja-, ryhmä- tai kuljetuspakkausten valmistaja ja pakkausmateriaalien toimittaja — Muovisten kantokassien valmistaja
   Määräysosa
   
               1)
            
            
               Pakkauksista ja pakkausjätteistä 20 päivänä joulukuuta 1994 annetun Euroopan parlamentin ja neuvoston direktiivin 94/62/EY 3 artiklan 1 ja 11 kohtaa on tulkittava siten, että pakkausten valmistaja ei ole välttämättä se, joka yhdistää tavarat pakkauksena käytettävään tuotteeseen tai jonka toimeksiannosta tavarat yhdistetään siihen. Asiakkaille kaupoissa vastikkeetta tai vastikkeellisesti annettavien muovisten kantokassien valmistajaa on pidettävä pakkausten valmistajana.
            
         
               2)
            
            
               Direktiiviä 94/62 on tulkittava siten, että sen vastaista ei ole pakkausjätteiden ja tiettyjen raaka-ainejäämien välttämisestä ja hyödyntämisestä sekä keruu- ja hyödyntämisjärjestelmän käyttöönottamisesta annetun liittovaltion ympäristö-, nuoriso- ja perheasioista vastaavan ministeriön asetuksen kaltainen kansallinen lainsäädäntö, jossa säädetään, että pakkausten ja erityisesti muovisten kantokassien valmistajan on joko otettava nämä kassit takaisin käytön jälkeen tai osallistuttava pakkausjätteiden keruu- ja hyödyntämisjärjestelmään, paitsi jos seuraavaan jakeluportaaseen kuuluva talouden toimija ottaa tämän velvollisuuden hoitaakseen ja toimittaa tästä kyseiselle valmistajalle pätevän selvityksen.
            
         
      (1)  EUVL C 82, 2.4.2005.